Robert Fico a fost împușcat astăzi, după o ședință de Guvern, în momentul în care a trecut prin mulțime.
Acesta a fost scos pe brațe de echipa de agenți de securitate, dus în mașină și ulterior transportat cu elicopterul la spitalul din Banská Bystrica.
Un video cu momentul atacului a apărut deja pe rețelele sociale.
Footage showing the moment of attack on Slovakia Prime Minister Robert Fico today. pic.twitter.com/UPGhI7t6wR
— Clash Report (@clashreport) May 15, 2024
”Astăzi a avut loc un atentat la viața lui Robert Fico. A fost împușcat de mai multe ori și se află în prezent în stare critică.
În acest moment, este transportat cu elicopterul la Banská Bystrica, deoarece ar dura prea mult să ajungă la Bratislava, având în vedere necesitatea intervenției de urgență.
Următoarele ore vor decide”, se arată într-un mesaj apărut pe pagina oficială de Facebook a premierului slovac.
În acest moment, nu se cunoaște starea de sănătate a premierului, în condițiile în care telefoanele mobile ale personalului medical unde a fost transportat au fost ridicate de autorități, toate informațiile fiind puse sub embargo.
Potrivit informațiilor actuale, Robert Fico a suferit trei răni prin împușcare, două la braț și una la abdomen.